
Organizácie verejného sektora, ktoré patria do kategórií definovaných a opísaných nižšie alebo spĺňajú príslušné kritériá, sú oprávnené na účasť v multilicenčných programoch spoločnosti Microsoft špecificky navrhnutých pre štát („oprávnené subjekty“). „Oprávnený subjekt“ znamená ľubovoľnú neziskovú organizáciu, ktorá patrí do niektorej z nasledujúcich kategórií: 
	Kategórie

	A. Nadnárodné
	Všetky organizácie alebo inštitúcie, ktoré majú zjavnú regulačnú alebo legislatívnu právomoc nad viacerými národnými vládami.

	B. Národné alebo federálne
	Všetky vládne organizácie alebo inštitúcie, ktoré sú spravované na federálnej alebo národnej úrovni a na ktoré sa preniesla právomoc vládnuť nad štátom alebo krajinou. Patria sem parlamentné zhromaždenia a súdne orgány s právomocami určovať právne princípy alebo o nich rozhodovať.

	C. Regionálne, štátne alebo oblastné
	Prostredná vrstva vlády, ktorá nezahŕňa celú krajinu, ale predstavuje viacero oblastí miestnej samosprávy s regulačnou jurisdikciou. Patria sem (1) všetky vládne organizácie alebo inštitúcie, ktoré sú spravované na štátnej alebo regionálnej úrovni bez ohľadu na jej názov: regióny, oblasti, štáty, kraje alebo provincie, a (2) všetky oddelenia, parlamentné zhromaždenia, regulačné autority a súdne orgány s právomocami určovať právne princípy alebo rozhodovať o právnych princípoch v príslušnom regióne, oblasti, štáte, kraji alebo provincii.

	D. Lokálne alebo municipálne
	Najnižšia úroveň vlády a súvisiacej administratívy. Patria sem všetky vládne organizácie alebo inštitúcie, ktoré sú spravované na mestskej, okresnej, municipálnej, obecnej, obvodnej, komunálnej úrovni a na úrovni mestských štvrtí (zaoberajúce sa napríklad rekreačnými aktivitami, zberom odpadu, požiarnou službou, kontrolou miestnych služieb a implementáciou niektorých národných služieb).

	E. Zdravotnícke
	Ľubovoľné vládne organizácie alebo inštitúcie, ktoré poskytujú služby a poistenie zdravotnej starostlivosti, určujú zásady poskytovania zdravotnej starostlivosti alebo o nich rozhodujú na úrovni štátu alebo krajiny, financujú služby a poistenie zdravotnej starostlivosti alebo majú regulačnú úlohu pri poskytovaní služieb a poistenia zdravotnej starostlivosti.

	F. Ostatné vládne organizácie
	Akákoľvek organizácia, ktorá sa individuálne zodpovedá medzinárodne uznanej vláde štátu a ktorú táto vláda výlučne ovláda.
Ľubovoľná organizácia vytvorená na základe legislatívy na verejné účely, ktoré sú uvedené v príslušných splnomocňujúcich zákonoch alebo v článkoch týkajúcich sa pridruženia alebo cieľov tejto organizácie (napríklad štatutárne orgány, municipálne korporácie, vládne výskumné organizácie). 


Ak sa organizácia zaraďuje do niektorej z kategórií uvedených vyššie a funguje ako zisková organizácia, pomocou nasledujúcich doplnkových kritérií sa určí, či je oprávneným subjektom:
1. Plynú jej príjmy alebo zisky výlučne do štátneho rozpočtu (alebo aj súkromným akcionárom)?
2. Je príslušná organizácia oslobodená od dane z príjmu?
3. Je organizácia financovaná štátom z viac ako 50 % (tzn. získava menej ako 50 % svojich finančných prostriedkov z obchodných aktivít)?
Ak odpoveď na všetky tieto otázky je „áno“, potom je organizácia oprávneným subjektom. Ak odpoveď na ktorúkoľvek otázku vyššie je „nie“, potom organizácia nie je oprávneným subjektom. Vo všeobecnosti platí, že korporácie, podniky a organizácie vo vlastníctve štátu (bez ohľadu na to, či sú akciovými spoločnosťami) vykonávajúce obchodné aktivity (napríklad telekomunikačné spoločnosti, banky, prepravné spoločnosti a pod.) nie sú oprávnenými subjektmi. 
Ak vláda krajiny zverejňuje zoznam organizácií verejného sektora, tieto organizácie sa považujú za oprávnené subjekty iba v prípade, že spĺňajú kritériá stanovené v tejto definícii. 
Ak po podpísaní licenčnej zmluvy stratí organizácia štatút oprávnenej vládnej organizácie, smie pokračovať v používaní licencovaných kópií, ale nesmie predkladať žiadne nové objednávky na licencie na základe programov Microsoft Government License. 
Množstvovú zníženú cenovú hladinu pre oprávnené subjekty v konkrétnej krajine používa spoločnosť Microsoft v prípade, ak súhrnné objednávky licencií na základe multilicenčných programov spoločnosti Microsoft, ktorých sa organizácie zúčastňujú, dosahujú najmenej ekvivalent 15 000 počítačov alebo 75 000 bodov na jednu skupinu produktov. Na základe tohto množstva získavajú takéto subjekty oprávnenie na (1) cenovú hladinu D v rámci programu Enterprise, Enterprise Subscription, Select alebo Select Plus, ako je definovaná v príslušnej prihláške alebo ekvivalentnej zmluve, alebo (2) akúkoľvek inú špecifickú množstvovú zníženú cenovú hladinu, ktorá je k dispozícii oprávneným subjektom na základe multilicenčného programu spoločnosti Microsoft.
Takáto množstvová znížená cenová hladina je obmedzená na oprávnené subjekty za predpokladu, že znížená cenová hladina je dostupná na základe pôvodného multilicenčného programu spoločnosti Microsoft a zmluvy.

